Document ID: 32001R1965

32001R1965
L 268/23
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 1965/2001 НА КОМИСИЯТА
от 8 октомври 2001 година
за изменение на Регламент (EИО) № 2807/83 за установяване на подробни правила за вписване на информация за улова на риба от държавите-членки
КОМИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EИО) № 2847/93 на Съвета от 12 октомври 1993 г. относно установяването на система за контрол, приложима към общата политика в областта на рибарството (1), последно изменен с Регламент (EО) № 2846/98 (2) и по-специално 6, параграф 8 от него,
като има предвид, че:
(1)
Член 6 от Регламент (EИО) № 2847/93 изисква от капитаните на риболовни кораби на Общността с обща дължина, равна на или по-голяма от 10 метра, да водят бордови дневник. Риболовните кораби, за които това изискване се прилага, трябва съответно да бъдат ясно определени в приложения IV и V към Регламент (EИО) № 2807/83 на Комисията от 22 септември 1983 г. относно установяване на подробни правила за вписване на информация за улова на риба на държавите-членки (3), последно изменен с Регламент (EО) № 2737/1999 (4).
(2)
Приложение VIIIa към Регламент (EИО) № 2807/83 изброява радиостанциите, посредством които риболовните кораби на Общността предават определени послания. Френските и немските радиостанции, изброени в това приложение, спряха окончателно тяхното функциониране. Съответно позоваванията на тях следва да бъдат извадени от въпросното приложение.
(3)
Следователно, необходимо е Регламент (EИО) № 2807/83 да бъде изменен в този смисъл.
(4)
Мерките, предвидени в настоящия регламент, съответстват на становището на Управителния комитет по рибарство и аквакултури,
ПРИЕ НАСТОЯЩИЯ РЕГЛАМЕНТ:
Член 1
Регламент (EИО) № 2807/83 се изменя, както следва:
1.
Точка 2.1.1 от приложения IV и V се заменя със следното:
„2.1.1. Съдове, от които се изисква да водят бордови дневник
Капитани на риболовни кораби, чиято обща дължина е равна на или по-голяма от 10 метра водят бордови дневник.
Капитани на риболовни кораби, чиято обща дължина е по-малка от 10 метра, също водят бордови дневник, ако държавата-членка, под чиито флаг плава съда или в която той е регистриран, изисква това.“
2.
Следните редове се заличават от приложение VIII a:
„Norddeich Radio
DAN
Boulogne
FFB
Bordeaux-Arcachon
FFC
Saint-Nazaire
FFO
Brest
FFU“
Член 2
Настоящият регламент влиза в сила на седмия ден след публикуването му в Официален вестник на Европейките общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 8 октомври 2001 година.

Labels: 12
6